stanford-oval/wikipedia huggingface dataset:
Visegrád 24
Rahoitus

Visegrád 24:n perustajiin ja ylläpitäjiin kuuluva Stefan Tompson sanoi syyskuussa 2022, että Visegrád 24 oli toiminut ilman mitään rahoitusta, mutta se aikoi etsiä sijoittajia toimiakseen kunnolla uutispalveluna.
31. lokakuuta 2022 Puolan pääministerinkanslia myönsi 1,4 miljoonaa zlotya (noin 300 000 euroa) vapaa-ajan ja terveyden edistämissäätiö Actionlifelle hankkeeseen nimeltä Visegrád 24. Päätöksen allekirjoitti pääministeri Mateusz Morawiecki. Puolalainen uutispalvelu Wirtualna Polska kysyi kanslialta lisätietoja Visegrád 24 -hankkeesta, johon kanslia vastasi, että tavoitteena on perustaa englanninkielinen verkkosivusto, joka käsittelee itäisen Keski-Euroopan ja Kolmen meren aloitteen alueiden kulttuuria, historiaa ja politiikkaa sekä vastustaa Venäjän disinformaatiota. Pääministerinkanslian rahoittaman Visegrád 24 -hankkeen tarkoitus oli siis sama kuin mitä Visegrád 24 -uutispalvelu ilmoitti tekevänsä. Actionlife-säätiön edustaja kuitenkin vastasi Wirtualna Polskalle, että tuki oli peruttu eikä suostunut vastaamaan, olisiko varoja ollut tarkoitus käyttää olemassaolevan Visegrád 24 -palvelun kehittämiseen. Stefan Tompson ei vastannut Wirtualna Polskan kysymykseen, oliko Puolan valtiosta tullut Visegrád 24:n rahoittaja.
Aiheesta muualla

Visegrad24.org-verkkosivusto (Arkistoitu – Internet Archive)
Valentina Ševtšenko (potkunyrkkeilijä)

| Valentina Ševtšenko |
| --- | --- |

Henkilötiedot
Syntynyt: 7. maaliskuuta 1988 (ikä 36) Biškek, Kirgisia
Kansalaisuus:   Kirgisia
Vapaaottelija
Lempinimi:  Bullet
Aktiivisena:  2003–
Pituus:  165 cm
Paino:  61 kg
Painoluokka:  kääpiösarja
Kätisyys:  oikea
Taistelutyyli:  sambo, thainyrkkeily, taekwondo, judo
Seura:  Tiger Muay Thai Gracie Barra Texas
Tilastot
Ottelut:  17
Voitot:  14
– tyrmäyksellä:  4
– luovutuksella:  6
– päätöksellä:  4
Tappiot:  3
– tyrmäyksellä:  1
– päätöksellä:  2
Aiheesta muualla
www.bulletko.com
| Henkilötiedot |
| --- | --- |
Kansalaisuus:   Peru
Potkunyrkkeilijä
Aktiivisena:  2000–
Pituus:  165 cm
Paino:  57–63 kg
Seura(t):  Tiger Muay Thai
Tilastot
Ottelut:  61
Voitot:  58
– tyrmäyksellä:  21
Tappiot:  2
Ratkaisemattomat:  1
Aiheesta muualla
www.bulletko.com
Valentina Anatoljevna Ševtšenko (ven. Валентина Анатольевна Шевченко ; s. 7. maaliskuuta 1988 Biškek, Kirgisia) on kirgisialais-perulainen thainyrkkeilijä ja vapaaottelija. Hän on muun muassa voittanut yhdeksän kertaa IFMA:n thainyrkkeilyn amatöörien maailmanmestaruuden, sekä kerran World Muaythai Councilin ylemmän kevytsarjan ammattilaismestaruuden 2012.
Varhaisvuodet

Ševtšenko syntyi Kirgisiassa ja on sukujuuriltaan kazakki. Hän aloitti urheilemisen 5-vuotiaana taekwondolla. Ševtšenkon äiti Elena on ollut thainyrkkeilyn parissa yli kaksikymmentä vuotta ja omaa myös 3. danin mustan vyön taekwondossa. Hän on myös Kirgisian thainyrkkeilyliiton puheenjohtaja. Myös Valentinan sisko Antonina on entinen World Muaythai Councilin mestari. Valentina harjoitteli aluksi taekwondoa äitinsä innoittamana ja alkoi myöhemmin harjoittelemaan muita lajeja, kuten thainyrkkeilyä, potkunyrkkeilyä ja Vale Tudoa.
2007 Ševtšenko muutti Peruun siskonsa Antoninan ja valmentajansa Pavel Fedotovin kanssa, kun paikallinen ottelija Fran Paredes pyysi heitä alun perin pitämään seminaareja ja harjoitusleirejä Perussa. Ševtšenko ihastui uuteen maahan ja halusi jäädä asumaan. Hän anoi myöhemmin maan kansalaisuutta ja on sittemmin edustanut kansainvälisissä kilpailuissa Perua.
Thainyrkkeily

Ševtšenko on kilpaillut thainyrkkeilyssä vuodesta 2000 lähtien ja voitti IFMA:n nuorten mestaruuden 2003 alle 57-kiloisissa.
Aikuisten tasolla Ševtšenko kilpaili ensimmäisen kerran 2006 IFMA:n maailmanmestaruudesta 57-kiloisten sarjassa. Hän voitti avauskierroksella Joanna Jędrzejczykin tuomariäänin, jonka jälkeen Ševtšenko kohtasi Heather O'Donnellin. Hän voitti kamppailun tuomariäänin ja eteni loppuotteluun. Ševtšenko voitti mestaruuden Misty Sutherlandia vastaan tuomariäänin.
Ševtšenko otteli IFMA:n mestaruudesta myös 2007 Bangkokissa, jossa hän kohtasi edellisvuoden tapaan ensimmäisellä kierroksella Joanna Jędrzejczykin. Ševtšenko voitti kamppailun tuomariäänin ja eteni välieriin, jossa hän voitti Liisi Airon myös tuomariäänin. Loppuottelussa Ševtšenko kohtasi isänsämaan Vipavat Lasuwan, jonka hän voitti tuomariäänin ja voitti uransa toisen IFMA:n maailmanmestaruuden.
2008 Ševtšenko oli mukana Etelä-Koreassa järjestetyssä IFMA:n maailmanmestaruuskilpailussa. Hän voitti ensimmäisellä kierroksella Mikaela Melanten tuomariäänin. Samoin myös toisella kierroksella Alla Ivashkevichia vastaan Ševtšenko voitti tuomariäänin. Voiton myötä hän eteni välieriin, jossa Ševtšenko voitti Gozde Bayergin tuomariäänin. Loppuottelussa hän kohtasi Joanna Jędrzejczyk, jota vastaan Ševtšenko oli otellut kahdesti aiemmin edellisissä turnauksissa voitokkaasti. Hän voitti kaksikon kolmannen kohtaamisen tuomariäänin ja vei uransa kolmannen IFMA mestaruuden aikuisten tasolla.
2009 IFMA:n mestaruuskisoissa, Thaimaassa Ševtšenko siirtyi ottelemaan raskaampaan painoluokkaa 60-kiloisten sarjaan. Tällä kertaa turnaus oli pienempi, kuin aiemmin sillä voitettuaan ensimmäisellä kierroksella Emma Thynin tuomariäänin, hän eteni loppuotteluun. Ševtšenko kohtasi Alena Muratovan, jonka hän voitti tuomariäänin ja ensimmäisen mestaruuden uudessa painoluokassa.
2010 Ševtšenko osallistui viidennen kerran IFMA:n turnaukseen, jotka järjestettiin Thaimaassa. Hän kilpaili 63.5-kiloisten sarjassa ja voitti muun muassa Maria Belushin teknisellä tyrmäyksellä potkaistuaan vastustajaansa kehoon. Loppuottelussa hän kohtasi ruotsalaisen Lina Länsbergin, jonka Ševtšenko voitti tuomariäänin.
Elokuussa 2010 Ševtšenko osallistui World Combat kisojen thainyrkkeily turnaukseen. Hän voitti välierissä saksalaisen Ania Fuczin ja kohtasi loppuottelussa Caley Reecen. Ševtšenko voitti mestaruuden tuomariäänin.
Kesäkuussa 2011 Ševtšenko otteli historian 20:ssä Etelä-Amerikan thainyrkkeilyn mestaruuskisoissa, jossa kilpailivat sekä ammattilaiset että amatöörit. Ševtšenko kilpaili ammattilaisten sarjassa alle 63.5-kiloisten luokassa. Hän voitti ensimmäisen ammattilaismestaruuden argentiinalaista Andrea Salazaria vastaan tuomariäänin.
Syyskuussa 2011 IFMA:n turnaus järjestettiin Uzbekistanissa, jossa Ševtšenko kilpaili alle 60-kiloisten sarjassa. Edellisen kerran hän kilpaili kyseisessä painoluokassa 2009, jolloin hän voitti maailmanmestaruuden. Ševtšenko eteni aina välieriin asti, jossa hän voitti Alfia Ishirgakovan tuomariäänin. Loppuottelussa hän hävisi marokkolaiselle Aicha el-Majydyn tuomariäänin.
Thainyrkkeily > WMC:n ylemmän kevytsarjan mestaruus

Ševtšenko kilpaili WMC:n järjestämässä turnauksessa ylemmän kevytsarjan mestaruudesta. Muaythai Premier League turnaus alkoi Ševtšenkon osalta Angelique Pittotia vastaan, jonka hän voitti ensimmäisellä kierroksella hajaäänin. Turnaus jatkui Alankomaissa 6. marraskuuta, jolloin Ševtšenko kohtasi Ilona Wijmansin. Hän voitti kamppailun tuomariäänin ja eteni mestaruuskamppailuun.
28. huhtikuuta 2012 Ševtšenko otteli WMC:n ylemmän kevytsarjan mestaruudesta ranskalaista Ielö Siapo Pagea vastaan. Ranskassa käyty viisieräinen ottelu päättyi tuomariäänin Ševtšenkolle.
Thainyrkkeily > IFMA:n ja Etelä-Amerikan mestaruudet

Ševtšenko voitti myöhemmin syyskuussa kuudennen IFMA:n mestaruuden valkovenäläistä Katsiaryna Viaryhaa vastaan. Joulukuussa hän otteli jälleen mestaruudesta. Brasiliassa käydyssä Etelä-Amerikan mestaruuskilpailuissa Ševtšenko kohtasi alle 60-kiloisten sarjassa Patricia Silvan, jonka hän voitti tuomariäänin. Se oli samalla hänen toinen Etelä-Amerikan mestaruus voitettuaan 2011 alle 63.5-kiloisten mestaruuden.
Thainyrkkeily > Toinen World Combat ja kahdeksas IFMA mestaruus

Ševtšenko kilpaili toisen kerran World Combat kisoissa, jotka järjestettiin tapahtumahistorian toisen kerran. Hän voitti ensimmäiset kisat naisten raskaimmassa painoluokassa alle 60-kiloisissa. Venäjällä lokakuussa 2013 pidetyissä kisoissa Ševtšenko voitti suoraan neljännesvälierissä Zuunast Altansukhin teknisellä tyrmäyksellä kolmannessa erässä. Välierissä hän puolestaan voitti thaimaalaisen Pimnipa Tanawatpipatin tuomariäänin ja eteni loppuotteluun. Ševtšenko voitti mestaruuden tuomariäänin ukrainalaista Anastasia Sharmonovaa vastaan.
Toukokuussa 2014 Ševtšenko puolusti jälleen viime vuoden IFMA mestaruutta alle 60-kiloisten sarjassa. Hän voitti avauskierroksella Siobhan Foleyn ja neljännesvälierissä Gia Winbergin tuomariäänin. Välierissä Ševtšenko voitti myös Janice MacAulayn tuomariäänin ja eteni loppuotteluun. Hän voitti mestaruuden Mariya Valentia vastaan tuomariäänin.
Ševtšenkon keskittyessä enemmän potkunyrkkeilyyn ja erityisesti vapaaotteluun hän kilpaili vähemmän thainyrkkeilyn parissa. 20. elokuuta 2015 Ševtšenko voitti uransa kahdeksannen IFMA:n mestaruuden ja kaiken kaikkiaan yhdeksännen mukaan lukien 2003 nuorten mestaruus. Hän voitti turnauksen avauskierroksella Kaoutar Houkmanin tuomariäänin ja seuraavalla kierroksella Nili Blockin myös tuomariäänin. Välierissä Ševtšenko voitti Anke Van Gestelin teknisellä tyrmäyksellä ensimmäisessä erässä. Voiton myötä hän eteni loppuotteluun, jossa Ševtšenko voitti Mariya Valentin tuomariäänin. Kaksikko oli kohdannut toisensa edellisvuoden turnauksessa, jolloin Ševtšenko voitti myös tuomariäänin.
Potkunyrkkeily

Ševtšenko kokeili ensimmäisen kerran potkunyrkkeilyä 12-vuotiaana thainyrkkeilyn ohella, mutta kilpaili enimmäkseen thainyrkkeilyn parissa. Potkunyrkkeilyssä hän on otellut pääosin yksittäisiä ammattilaisotteluita K-1 tasolla voitettuaan muun muassa 2004 Venäjällä Oksana Chernikovan. Vuotta myöhemmin Ševtšenko otteli yhden ottelun savate säännöillä Ingrid Graziania vastaan, jonka hän voitti tyrmäyksellä ensimmäisessä erässä.
2013 Ševtšenko otteli kahdesti WKC:n K-1 mestaruudesta, joista ensimmäinen mestaruusottelu käytiin 6. tammikuuta Meksikossa. Hän voitti mestaruuden tuomariäänin Tania Gonzalesia vastaan. Toisen mestaruuden Ševtšenko voitti heti perään Perussa Malena Muñozia vastaan ensimmäisen erän tyrmäyksellä.
31. elokuuta 2014 Ševtšenko otteli Kunlun Fightin kahdeksan ottelijan turnauksessa alle 60-kiloisten sarjassa. Hän voitti avauskierroksella Elisa Qualizzan tuomariäänin ja samoin toisella kierroksella Yang Yangin. Loppuottelussa Ševtšenko kohtasi Irina Mazepan, jonka hän voitti ensimmäisen erän tyrmäyksellä, potkaistuaan vastustajaansa päähän. Voitettuaan mestaruuden hän puolusti ensimmäisen kerran mestaruuttaan lokakuussa 2014 Chali Bassinahia vastaan. Ševtšenko voitti kamppailun tuomariäänin.
Pian lokakuun lopulla Ševtšenko oli allekirjoittanut vapaaottelujärjestö Legacy FC:n kanssa moniotteluisen sopimuksen, jonka lisäksi hän ottelisi vapaaotteluiden lisäksi myös potkunyrkkeilyssä. Tammikuussa 2016 Ševtšenko kohtasi Houstonissa Lindsay Haycraftin, jonka hän voitti tuomariäänin. Toisen ottelun Ševtšenko kävi belgialaista Anke Van Gestelia vastaan heinäkuussa ja voitti kamppailun tuomariäänin.
31. lokakuuta Ševtšenko puolusti toisen kerran Kunlun Fightin mestaruuttaan. Tällä kertaa hän menetti mestaruutensa Wang Congille tuomariäänin.
Vapaaottelu

Ševtšenko aloitteli vapaaottelua kilpaillessaan vielä thainyrkkeilyn parissa. Hänen ensimmäinen ottelu oli kotimaassaan Eliza Aidaralievaa vastaan, jonka Ševtšenko voitti teknisellä tyrmäyksellä toisessa erässä.
Ševtšenko pääsi ottelemaan toisessa vapaaottelussaan WXF:n kääpiösarjan mestaruudesta. Joulukuussa 2003 käyty kamppailu päättyi Ševtšenkon voittoon takakuristuksella ensimmäisen erän alussa.
Mestaruuskamppailun jälkeen Ševtšenko otteli vaihtelevasti Kirgisiassa ja Kazakstanissa, kunnes 9. heinäkuuta 2005 hän puolusti ensimmäisen kerran WXF:n mestaruuttaan Kyung Aeh Kimia vastaan. Ševtšenko voitti ottelun käsilukolla ensimmäisessä erässä.
30. syyskuuta 2010 Ševtšenko palasi neljän vuoden tauon jälkeen takaisin vapaaotteluun ja koki uransa ensimmäisen tappion Liz Carmouchea vastaan. Toisessa erässä ottelu jouduttiin keskeyttämään lääkärin toimesta, kun Carmouchen laiton yläpotku aiheutti pahan vekin Ševtšenkon kasvoihin. Seuraavat kolme ottelua Ševtšenko kävi Etelä-Koreassa ja Perussa. Hän voitti kaikki kolme, joista kaksi päättyi teknisellä tyrmäyksellä.
Vapaaottelu > Legacy FC

Ševtšenko palasi ottelemaan takaisin Yhdysvaltoihin sitten 2010 Carmouchea vastaan käydyn ottelun jälkeen. Hän allekirjoitti 2014 sopimuksen Legacy FC:n kanssa, jonka myötä hän ottelisi myös potkunyrkkeilyssä. Ševtšenko otteli ensin tammikuussa 2015 yhden ottelun potkunyrkkeilyssä ja perään helmikuussa hän kohtasi vapaaottelussa Jan Finneyn, jonka Ševtšenko voitti tuomariäänin. Hän otteli vielä heinäkuussa toisen kerran potkunyrkkeilyn parissa Legacy FC:ssä, kunnes allekirjoitti sopimuksen UFC:n kanssa.
Vapaaottelu > UFC

Ševtšenkon allekirjoitettua moniotteluisen sopimuksen UFC:n kanssa hän otteli ensimmäisen kerran joulukuussa 2015 korvattuaan lyhyellä varoitusajalla Germaine de Randamien, jonka oli määrä otella Sarah Kaufmania vastaan. Ševtšenko voitti Kaufmanin hajaäänin (28-29, 29-28, 29-28).
Maaliskuussa 2016 Ševtšenko kohtasi Amanda Nunesin UFC 196 -tapahtumassa. Hän hävisi kamppailun tuomariäänin (28-29, 27-29, 27-29). Ševtšenko otteli seuraavaksi heinäkuussa juuri kääpiösarjan mestaruuden menettänyttä Holly Holmia vastaan. UFC on Fox: Holm vs. Shevchenko -tapahtuma oli samalla ensimmäinen kerta, kun Ševtšenko oli tapahtuman pääotteluna UFC:ssä. Hän voitti kamppailun tuomariäänin (49-46, 49-46, 49-46).
Kamppailutilastot > Potkunyrkkeily

| Tulos | Tilasto | Vastustaja | Ratkaisu | Tapahtuma | Päivämäärä | Erä | Aika | Huomio |
| --- | --- | --- | --- | --- | --- | --- | --- | --- |
| Tappio | 13–1 |  Wang Cong | Päätös (yksimielinen) | Kunlun Fight 33 | 31.10.2015 | 3 | 3:00 | Menetti Kunlun Fightin -60 kg mestaruuden |
| Voitto | 13–0 |  Anke Van Gestel | Päätös (yksimielinen) | Legacy Kickboxing 3 | 24.7.2015 | 5 | 3:00 |  |
| Voitto | 12–0 |  Lindsay Haycraft | Päätös (yksimielinen) | Legacy Kickboxing 1 | 16.1.2015 | 5 | 3:00 |  |
| Voitto | 11–0 |  Chali Bassinah | Päätös (yksimielinen) | Legend of Mulan, Kunlun Fight 11 | 5.10.2014 | 3 | 3:00 | Puolusti Kunlun Fightin -60kg mestaruuden |
| Voitto | 10–0 |  Irina Mazepa | Tymäys (päähän potku) | Legend of Mulan, Kunlun Fight 9 | 31.8.2014 | 1 |  | Voitti Kunlun Fightin -60kg mestaruuden |
| Voitto | 9–0 |  Yang Yang | Päätös (yksimielinen) | Legend of Mulan, Kunlun Fight 9 | 31.8.2014 | 3 | 3:00 |  |
| Voitto | 8–0 |  Elisa Qualizza | Päätös (yksimielinen) | Legend of Mulan, Kunlun Fight 9 | 31.8.2014 | 3 | 3:00 |  |
| Voitto | 7–0 |  Malena Muñoz | Tyrmäys |  | 2.3.2013 | 1 |  | Voitti WKC:n -60 kg mestaruuden |
| Voitto | 6–0 |  Tania Gonzales | Päätös (yksimielisesti) | K-1 | 6.1.2013 | 1 |  | Voitti WKC:n -60 kg mestaruuden |
| Voitto | 5–0 |  Laura Soledad Griffa |  | K-1 | 24.8.2012 |  |  |  |
| Voitto | 4–0 |  Ning Le | Tekninen tyrmäys | K-1 | ?.10.2010 |  |  |  |
| Voitto | 3–0 |  Ingrid Graziani | Tyrmäys | Savate | 2005 | 1 |  |  |
| Voitto | 2–0 |  Oksana Chernikova | Päätös (yksimielinen) | K-1 | 2004 |  |  |  |
| Voitto | 1–0 |  | Tyrmäys | Kirgisia | 2000 |  |  |  |
Walesin rugby union -maajoukkue

Walesin rugby union -maajoukkue on Walesin kansallinen Rugby union -joukkue. Se pelasi ensimmäisen maaottelunsa jo vuonna 1881, Englantia vastaan.
Wales on voittanut maailmanmestaruuskilpailuissa kertaalleen pronssia, vuonna 1987. Six Nations Championshipin mestaruuden se on voittanut 41 kertaa, muun muassa viidesti peräkkäin 1969–1973, sekä sijoittunut 23 kertaa toiseksi ja 29 kertaa kolmanneksi.
Toukokuussa 2020 Wales oli kansainvälisen rugbyliitto IRB:n maailmanrankingissa kuudennella sijalla. Kotiottelunsa Wales pelaa Cardiffissa sijaitsevalla Millennium Stadiumilla.
Arvokisat > MM-kisat

1987: Pronssia
1991: Putosi lohkovaiheessa (11.)
1995: Putosi lohkovaiheessa (9.)
1999: Puolivälierissä (6.)
2003: Puolivälierissä (5.)
2007: Putosi lohkovaiheessa (9.)
2011: Neljäs
2015: Puolivälierissä
2019: Neljäs
Videopelivuosi 2009

Videopelivuosi 2009 käsittelee vuoden 2009 aikana julkaistuja videopelejä ja videopelimaailman merkittäviä tapahtumia.
Videopelijulkaisuja

| Merkintä | Ohjelmisto |
| --- | --- |
iOS: Apple iOS
Mac: Mac OS
Win: Microsoft Windows
Lin: Linux
NDS: Nintendo DS
PS2: PlayStation 2
PS3: PlayStation 3
PSP: PlayStation Portable
Wii
X360: Xbox 360
Palkinnot > Game Developers Choice Awards

Fallout 3 - Vuoden Peli (Game of the Year)
Palkinnot > Golden Joystick Awards

Fallout 3 – Ultimate Game of the Year
Palkinnot > Interactive Achievement Awards

LittleBigPlanet - Vuoden peli
Palkinnot > Spike Video Game Awards

Uncharted 2: Among Thieves - Game of the Year
W&W

| W&W |
| --- | --- |
 Willem van Hanegem Jr. (vasemmalla) ja Ward van der Harst (oikealla).
Henkilötiedot
Ammatti:  musiikkituottaja
Muusikko
Laulukielet:  englanti
Aktiivisena:  2007-
Tyylilajit:  progressiivinen trance, dutch house, big room house, trance, psytrance, trap, hardstyle, happy hardcore
Levy-yhtiöt:  Armada, Mainstage, Rave Culture, Revealed, Spinnin’, Doorn, Musical Freedom, Aropa, Smash the House, Ultra Records
Aiheesta muualla
www.wandwmusic.com
  [ Muokkaa Wikidatassa ] [ ohje ]  
W&W on alankomaalainen DJ-tuottajaduo, jonka jäsenet ovat Willem van Hanegem Jr. ja Ward van der Harst. He aloittivat uransa tuottamalla trance-musiikkia ennen kuin siirtyivät big room houseen sekä elektronisen tanssimusiikin muihin muotoihin.
Tuotettuaan trance-musiikkia viiden vuoden ajan W&W perusti oman levy-yhtiön nimeltään Mainstage Music ja heistä tuli hyvin aktiivisia big room housen parissa. He nousivat suuren yleisön tietoon julkaistuaan kappaleen "Bigfoot" vuonna 2014. Kolme vuotta myöhemmin he tekivät paluun alkuperäiseen trance-tyyliin heidän NWYR (lausutaan "new year")-projektilla. Vuoden 2018 lopulla he vaihtoivat Mainstage levy-yhtiönsä nimen Rave Cultureksi, keskittyen samalla laajempaan lajityyppivalikoimaan.
Duon molemmat jäsenet ovat kertoneet innostuneensa trancemusiikin tekemisestä jo heidän nuoruudessa. He tapasivat toisensa Windows Live Messengerin kautta, jota he käyttivät musiikkituotantojensa keskenään jakamiseen.
Diskografia > Albumit

Studioalbumit
Impact (23. syyskuuta 2011)
Kokoelma-albumit
Mainstage, Vol. 1 (21. syyskuuta 2012)
Bigfoot (29. huhtikuuta 2015)
Tripoljen kulttuuri

Tripoljen (Cucutenin) kulttuurin levinneisyysalue
Tripoljen kulttuuri (myös Cucutenin kulttuuri) oli kivikautinen kulttuuri Itä-Euroopassa. Se on nimetty romanialaisen Cucutenin ja ukrainalaisen Trypillian kaupunkien mukaan, koska niistä tehtiin kulttuuriin liittyvät ensimmäiset arkeologiset löydöt. Löydöt on ajoitettu ajalle 5000–3000 eaa. Kulttuurin aikana perustettiin suuria asutuskeskuksia, jotka sijaitsivat nykyisten Romanian, Ukrainan ja Moldovan alueella. Kaikki asutuskeskukset poltettiin tarkoituksella ja yksi selitys voi olla, että kansa saattoi pitää maailmaa syklisenä: noin 60–80 vuoden välein kokonaisia kaupunkeja uhrattiin ja sitten siirryttiin uuteen paikkaan.
Aiheesta muualla

Wikimedia Commonsissa on kuvia tai muita tiedostoja aiheesta .
The Cucuteni Culture (englanniksi)
The Earlyest (englanniksi)
Välityspalvelin

Välityspalvelin yhteydessä kahteen koneeseen
Välityspalvelin eli välipalvelin (engl. proxy) varastoi ja suodattaa verkossa siirrettäviä tiedostoja. Välipalvelimia käytetään tyypillisesti WWW-sivujen varastoimiseen, mutta muussakin verkkoliikenteessä – kuten FTP:ssä – voi toki niitä käyttää. Varastoiminen tarjoaa suosituille tiedoille nopeat latausajat ja vähentää verkon kuormitusta tuomalla tiedostot lähemmäksi niiden hakijoita.
Intranetissä välityspalvelinta käytetään Internet-yhteyksien luomiseen yhdessä palomuurin kanssa. Intranetia hyödyntävä yritys haluaa tavallisesti välityspalvelimella rajoittaa työntekijöidensä Internetin käytön työnteon kannalta hyödyllisiin sivustoihin.
Internetissä välityspalvelimet ovat tavallisia. Todennäköisesti jokainen sivu kulkee välityspalvelimen kautta ennen päätymistään selaimeen. Monesti sivut ladataan asiakkaalle suoraan välityspalvelimen muistista, jolloin sivuun juuri tehdyt muutokset eivät näy. Välityspalvelinta käytetään myös IP-osoitteen eli nettiosoitteen salaamiseen. Esimerkiksi jos ei haluta julkiseksi omaa nettiosoitetta, vaikkapa sähköpostissa tai nettikeskustelupalstan valvojille (jälkimmäisestä syystä on väärinkäytöksien vuoksi usein estetty monet proxy-palvelimet joillekin nettisivustoille).
Määritelty välityspalvelin

Internet-yhteyden muodostamisessa voidaan määrittää käytettävä välityspalvelin. Määrityksen voi muuttaa palveluntarjoajan suosittelemasta ja käyttää kolmannen osapuolen välityspalvelinta, tai jättää välityspalvelimen kokonaan määrittelemättä. Kaikki liikenne välittyy määritellyn välityspalvelimen kautta. Palvelimeen jää merkinnät kaikista yhteyksistä ja niiden liikenteestä. Välityspalvelin voi piilottaa asiakkaan henkilöllisyyden, jolloin sivustot, joilla asiakas käy, näkevät vain välityspalvelimen osoitteen tapahtumarekistereissään. Anonyymiä yhteyttä haluava voi siis määritellä itselleen jonkin yleisen välityspalvelimen, joka peittää käyttäjien tiedot. Yleensä välityspalvelimia ei voi kuitenkaan käyttää niiden omien Intranetien ulkopuolelta.
Läpinäkyvä välityspalvelin

Tavallinen tapa seurata Internetin käyttöä työpaikoilla ja oppilaitoksissa on läpinäkyvien välityspalvelimien käyttö. Nimitys tulee siitä, että käyttäjän ei tarvitse määritellä välityspalvelimen osoitetta Internet-yhteyttä muodostaessaan. Käyttäjä ei voi myöskään kiertää läpinäkyvää välityspalvelinta. Välityspalvelimella voi määrittää, mitkä sivut ovat kiellettyjä. Välityspalvelimen lokista eli tapahtumarekisteristä voidaan kätevästi tarkastella sen välittämää liikennettä. Näin voidaan selvittää, mitä Internet-sivuja Intranetin käyttäjät ovat katselleet. Liikennettä voidaan näin myös rajoittaa.
Välityspalvelinohjelmistoja

Squid
Apache
Kaikki kuvaa

Kaikki kuvaa on suomalainen elokuvakasvatuksen hankekokonaisuus. Kaikki kuvaa -nimeä kantaville hankkeille yhteistä on aiheen lisäksi muoto: laadukkaiden audiovisuaalisten materiaalien helppo saavutettavuus verkossa. Materiaalit tuottaa ja toimintaa kehittää helsinkiläinen tuotantoyhtiö Amazement.
Kaikkikuvaa.fi on erityisesti kouluikäisille suunnattu elokuvakasvatussivusto, joka opastaa oman elokuvan tekemisessä alusta loppuun. Sivuston oppimateriaali on suoraan lapsille suunnattua ja kokonaan audiovisuaalista. Se koostuu elokuvan eri osa-alueita käsittelevistä videotutoriaaleista. Juontajina sivustolla toimivat Emppu ja Patse (Emilia Tuovila ja Panu Tuomikko). Opetus- ja kulttuuriministeriön rahoittama sivusto avattiin tammikuussa 2013.
Kaikki kuvaa EDU on varhaiskasvatuksen ja perusopetuksen opettajille suunnattu kamerakynäpedagoginen opettajankoulutushanke. Opetusmenetelmässä videokuvaamista hyödynnetään monipuolisena ajattelun ja oppimisen välineenä 3–6 -vuotiaiden varhaiskasvatuksessa sekä peruskoulun kaikkien oppiaineiden tunneilla. Opetushallituksen rahoittaman hankkeen verkkosivustolla on maksuton verkkokurssi. Audiovisuaalinen oppimateriaali koostuu havainnollisista opetuselokuvista.
Kaikki kuvaa -kilpailu

Tuotantoyhtiö Amazement on järjestänyt vuodesta 2013 lähtien vuosittain Kaikki kuvaa -sivustoon perustuvan samannimisen valtakunnallisen elokuvakilpailun. 8–15 -vuotiaille suunnatussa lyhytelokuvakilpailussa mitellään useissa eri kilpasarjoissa. Vuonna 2016 kilpailuun lisättiin oma kilpasarja myös 16–19 -vuotiaille.